नौतनवा कार्यालय के अनुसार पुरानी पेंशन बहाली के आयोजित धरने को संबोधित करते हुए पूर्व विधायक मुन्ना सिंह ने कहा कि कर्मचारियों की मांगें जायज है। संगठन के अध्यक्ष राघवेंद्र नाथ पांडेय ने कहा कि सरकार ने पेंशन को खत्म कर कर्मचारियों व अधिकारियों के भविष्य के साथ खिलवाड़ किया है। धरने को किसान नेता नागेंद्र शुक्ल एडवोकेट ने समर्थन दिया। कार्यक्रम का संचालन विनोद कुमार गौतम ने किया। निचलौल कार्यालय के अनुसार यहां आंदोलन के क्रम में धरने को संबोधित करते हुए राजस्व संग्रह अमीन संघ के उपाध्यक्ष नाथू चौधरी ने कहा कि कर्मचारियों के आशाओं का मर्दन करना है। इस दौरान धरने को लेखपाल संघ के जिलाध्यक्ष गजेंद्र भारती, राम कुमार वर्मा, मुक्तिनाथ, वेद प्रकाश चौरसिया, शैलेष कुमार आदि ने संबोधित किया।